CELEX: 62016CA0490
Language: et
Date: 2017-07-26 00:00:00
Title: Kohtuasi C-490/16: Euroopa Kohtu (suurkoda) 26. juuli 2017. aasta otsus (Vrhovno sodišče Republike Slovenije eelotsusetaotlus – Sloveenia) – A.S. versus Sloveenia Vabariik (Eelotsusetaotlus — Määrus (EL) nr 604/2013 — Liikmesriigi määramine, kes vastutab mõnes liikmesriigis kolmanda riigi kodaniku esitatud rahvusvahelise kaitse taotluse läbivaatamise eest — Erakordselt suure arvu kolmandate riikide kodanike saabumine, kes soovivad saada rahvusvahelist kaitset — Piiriületuse korraldamine liikmesriigi ametiasutuste poolt läbisõiduks teise liikmesriiki — Humanitaarsetel kaalutlustel põhineva erandi alusel lubatav riiki sisenemine — Artikkel 13 — Välispiiri ebaseaduslik ületamine — 12-kuuline tähtaeg alates riigipiiri ületamisest — Artikkel 27 — Õiguskaitsevahendid — Kohtuliku kontrolli ulatus — Artikkel 29 — 6-kuuline tähtaeg üleandmiseks — Tähtaegade arvutamine — Kaebeõiguse teostamine — Peatav toime)

18.9.2017   
            
            
               ET
            
            
               Euroopa Liidu Teataja
            
            
               C 309/14
            
         Euroopa Kohtu (suurkoda) 26. juuli 2017. aasta otsus (Vrhovno sodišče Republike Slovenije eelotsusetaotlus – Sloveenia) – A.S. versus Sloveenia Vabariik
   (Kohtuasi C-490/16) (1)
   
   ((Eelotsusetaotlus - Määrus (EL) nr 604/2013 - Liikmesriigi määramine, kes vastutab mõnes liikmesriigis kolmanda riigi kodaniku esitatud rahvusvahelise kaitse taotluse läbivaatamise eest - Erakordselt suure arvu kolmandate riikide kodanike saabumine, kes soovivad saada rahvusvahelist kaitset - Piiriületuse korraldamine liikmesriigi ametiasutuste poolt läbisõiduks teise liikmesriiki - Humanitaarsetel kaalutlustel põhineva erandi alusel lubatav riiki sisenemine - Artikkel 13 - Välispiiri ebaseaduslik ületamine - 12-kuuline tähtaeg alates riigipiiri ületamisest - Artikkel 27 - Õiguskaitsevahendid - Kohtuliku kontrolli ulatus - Artikkel 29 - 6-kuuline tähtaeg üleandmiseks - Tähtaegade arvutamine - Kaebeõiguse teostamine - Peatav toime))
   (2017/C 309/19)
   Kohtumenetluse keel: sloveeni
   
      Eelotsusetaotluse esitanud kohus
   
   Vrhovno sodišče Republike Slovenije
   
      Põhikohtuasja pooled
   
   
      Kaebaja: A.S.
   
      Vastustaja: Sloveenia Vabariik
   
      Resolutsioon
   
   
               1.
            
            
               Euroopa Parlamendi ja nõukogu 26. juuni 2013. aasta määruse (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest, artikli 27 lõiget 1, koostoimes määruse põhjendusega 19, tuleb tõlgendada nii, et rahvusvahelise kaitse taotleja võib tema suhtes tehtud üleandmisotsuse vaidlustamisel tugineda väitele, et nimetatud määruse artikli 13 lõikes 1 sätestatud liikmesriigi piiri ebaseadusliku ületamisega seonduva vastutuse kriteeriumi on vääralt kohaldatud.
            
         
               2.
            
            
               Määruse nr 604/2013 artikli 13 lõiget 1 tuleb tõlgendada nii, et kolmanda riigi kodaniku sisenemist liikmesriigi territooriumile, mida lubavad sellise esimese liikmesriigi ametiasutused, kuhu on saabunud erakordselt suur hulk kolmandate riikide kodanikke, kes soovivad läbida selle liikmesriigi territooriumi, et esitada rahvusvahelise kaitse taotlus mõnes teises liikmesriigis, kuid kes ei vasta selles esimeses liikmesriigis põhimõtteliselt nõutavatele sisenemise tingimustele, tuleb nimetatud sätte tähenduses pidada esimese liikmesriigi piiri „ebaseaduslikuks ületamiseks“.
            
         
               3.
            
            
               Määruse nr 604/2013 artikli 13 lõike 1 teist lauset, koostoimes selle määruse artikli 7 lõikega 2, tuleb tõlgendada nii, et üleandmisotsuse peale kaebuse esitamine ei mõjuta artikli 13 lõikes 1 ette nähtud tähtaja arvutamist.
            
         Nimetatud määruse artikli 29 lõikeid 1 ja 2 tuleb tõlgendada nii, et kaebuse esitamise korral hakkab nendes sätetes ette nähtud tähtaeg kulgema alles alates selle kaebuse suhtes lõpliku otsuse tegemisest, sealhulgas juhul, kui kaebust läbi vaatav kohus on otsustanud esitada Euroopa Kohtule eelotsusetaotluse, ning tingimusel, et sellele kaebusele on sama määruse artikli 27 lõike 3 kohaselt antud peatav toime.
   
      (1)  ELT C 419, 14.11.2016.